คณะกรรมการนักศึกษาคณะแพทยศาสตร์ มหาวิทยาลัยธรรมศาสตร์ - วิกิพีเดีย

# คณะกรรมการนักศึกษาคณะแพทยศาสตร์ มหาวิทยาลัยธรรมศาสตร์

### จากวิกิพีเดีย สารานุกรมเสรี

บทความนี้ต้องการตรวจสอบและยังไม่สมบูรณ์

บทความนี้ ต้องการการตรวจสอบหรือแก้ไขบางส่วน ซึ่งไม่แน่ใจหรือไม่ทราบในสิ่งที่ต้องการตรวจสอบ
คุณสามารถช่วยแก้ไขปัญหานี้ได้! โดยการกดที่ปุ่ม แก้ไข ด้านบน จากนั้นช่วยกันตรวจสอบและแก้ไขบทความให้มีลักษณะสมบูรณ์ยิ่งขึ้น เพื่อเป็นสาธารณประโยชน์ต่อไป
กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข
ดูรายละเอียดเพิ่มเติมได้ที่ วิธีการแก้ไขหน้าพื้นฐาน คู่มือ และ นโยบายวิกิพีเดีย - เมื่อแก้ไขตามนโยบายแล้ว สามารถนำป้ายนี้ออกได้

ประวัติคณะกรรมการนักศึกษาคณะแพทยศาสตร์ มหาวิทยาลัยธรรมศาสตร์

คณะกรรมการนักศึกษาคณะแพทยศาสตร์ มหาวิทยาลัยธรรมศาสตร์ จัดตั้งขึ้นครั้งแรกในปี 2534 ในสมัยท่านคณบดีคนแรกของคณะ ศาสตราจารย์นายแพทย์อารี วัลยะเสวี โดยการจัดตั้งคณะกรรมการนักศึกษานั้น อาศัยอำนาจตามข้อบังคับมหาวิทยาลัยธรรมศาสตร์ ว่าด้วยกิจกรรมนักศึกษามหาวิทยาลัยธรรมศาสตร์ พ.ศ.2522 ซึ่งกำหนดให้มีคณะกรรมการนักศึกษาคณะ เพื่อเป็นตัวแทนของนักศึกษาในคณะและรับผิดชอบบริหารกิจกรรมทั้งปวงเกี่ยวกับกิจกรรมของนักศึกษาคณะ โดยใช้ชื่อว่า “ คณะกรรมการนักศึกษาคณะแพทยศาสตร์” ใช้อักษรย่อ “ ก.น.พ.” และมีการแต่งตั้งนายธนา สุตังคานุ เป็นประธานคณะกรรมการนักศึกษาคณะแพทยศาสตร์คนแรก

ในช่วงปีแรกนั้น ซึ่งเป็นปีที่เริ่มการจัดตั้งคณะกรรมการและนักศึกษาทั้งหมดในขณะนั้นล้วนแต่เป็นผู้ที่สำเร็จการศึกษาระดับปริญญาตรีทั้งสิ้น จึงยังไม่มีการกำหนดฝ่ายและหน้าที่ของคณะกรรมการชัดเจนตามที่ข้อบังคับฯ ปี 2522 ดังกล่าวได้ระบุไว้ ทั้งนี้ได้แต่งตั้งตำแหน่งกรรมการนักศึกษาคณะ จำนวน 4 ตำแหน่ง เพื่อดำเนินกิจกรรมของคณะกรรมการนักศึกษา

ต่อมาในปี 2535 มหาวิทยาลัยธรรมศาสตร์ได้ออกข้อบังคับมหาวิทยาลัยธรรมศาสตร์ ว่าด้วยกิจกรรมนักศึกษามหาวิทยาลัยธรรมศาสตร์ พ.ศ.2534 (ฉบับที่ 6) เพิ่มเติม คณะแพทยศาสตร์จึงได้ตราข้อบังคับคณะแพทยศาสตร์ มหาวิทยาลัยธรรมศาสตร์ว่าด้วยกิจกรรมนักศึกษาคณะแพทยศาสตร์ พ.ศ.2535 เป็นข้อบังคับฉบับแรกที่เกี่ยวข้องกับกิจกรรมนักศึกษาคณะแพทยศาสตร์ โดยกำหนดให้มีการเลือกตั้งคณะกรรมการนักศึกษาไม่เกิน 15 คน มีตำแหน่งดังนี้ ประธาน รองประธาน เลขานุการ เหรัญญิก หัวหน้าฝ่ายวิชาการ หัวหน้าฝ่ายวัฒนธรรมและส่งเสริมจริยธรรมแห่งวิชาชีพ หัวหน้าฝ่ายสวัสดิการ หัวหน้าฝ่ายประชาสัมพันธ์ หัวหน้าฝ่ายนักศึกษาสัมพันธ์ หัวหน้าฝ่ายสันทนาการ และสาราณียกร รวมทั้งสิ้น 11 ตำแหน่ง

ในช่วงปี 2536 – 2538 มีการแก้ไขและตราข้อบังคับฯ พ.ศ.2536 ฉบับใหม่เพื่อใช้เป็นแนวทางในการดำเนินกิจกรรมของนักศึกษา โดยมีการแก้ไขปรับปรุงเพิ่มเติม มีการเปลี่ยนชื่ออักษรย่อจากเดิม “ ก.น.พ.” เป็น “ กนพ.” และใช้ชื่อภาษาอังกฤษว่า “The Student Club of Faculty of Medicine ;SCFM” และมีการเพิ่มฝ่ายศิลปกรรม ฝ่ายกีฬา และฝ่ายจัดหาทุน ในโครงสร้างคณะกรรมการนักศึกษา

ตั้งแต่ปี 2539 คณะแพทยศาสตร์ ได้เปิดรับนักศึกษาโครงการร่วมผลิตแพทย์เพิ่มเพื่อชาวชนบท และในปี 2542 ก็ได้เปิดรับนักศึกษาโครงการเอนทรานซ์ ทำให้เกิดความหลากหลายของนักศึกษาแพทย์มากขึ้น มีความคิดริเริ่มในการทำกิจกรรมของคณะมากขึ้น ซึ่งปีที่ผ่านมากิจกรรมส่วนใหญ่ยังมีจำนวนไม่มากนักและจำกัดอยู่ภายในชั้นปี

ดังนั้นในปี 2543 จึงมีการปฏิรูปคณะกรรมการนักศึกษา ครั้งที่ 1 ในสมัยท่านคณบดี รองศาสตราจารย์นายแพทย์กัมมาล กุมาร ปาวา และประธานคณะกรรมการนักศึกษา นายกัมพล อำนวยพัฒนผล โดยมีการจัดตั้งคณะกรรมการนักศึกษาคณะแพทยศาสตร์อย่างเป็นทางการอีกครั้ง และมีการสนับสนุนงบประมาณสำหรับทำกิจกรรมต่างๆ ของนักศึกษาแพทย์มากขึ้น ทั้งนี้มีการจัดตั้งชมรมต่างๆ ขึ้น ได้แก่ ชมรมวิชาการ ชมรมดนตรีสากล ชมรมดนตรีไทย ชมรมกีฬา ชมรมบำเพ็ญประโยชน์ ชมรมศิลปะ ถ่ายภาพ และท่องเที่ยว นับได้ว่าเป็นการปฏิรูปกิจกรรมนักศึกษาครั้งยิ่งใหญ่

จากนั้น ในปี 2544 คณะกรรมการนักศึกษาคณะแพทยศาสตร์ ได้รับเกียรติให้เป็นเจ้าภาพจัดงานมหกรรมกีฬา 13 เข็มสัมพันธ์ ร่วมกับสโมสรนักศึกษาแพทย์มหาวิทยาลัยรังสิตและมหาวิทยาลัยศรีนครินทรวิโรฒ นอกจากนี้ มีการริเริ่มโครงการต่างๆ ขึ้นเป็นครั้งแรกได้แก่ โครงการสานสัมพันธ์น้องพี่ชาวหมอโดม โครงการเปิดห้องเชียร์ โครงการค่ายอาสาพัฒนาชนบทและบำเพ็ญประโยชน์ โครงการออกหน่วยวันมหิดล โครงการบอร์น ทู บี สตาร์ โครงการกีฬา 4 เข็ม โครงการกีฬา 4 เส้า นับได้ว่า เป็นพัฒนาการด้านกิจกรรมนักศึกษาที่เป็นรากฐานของกิจกรรมในปัจจุบัน ทั้งนี้ โครงการที่ริเริ่มในช่วงแรกนั้นเกิดจากแนวคิดในการจัดกิจกรรมเพื่อประชาสัมพันธ์คณะให้เป็นที่ปรากฏสู่ประชาคมธรรมศาสตร์

ในปี 2545 ซึ่งประธานคณะกรรมการนักศึกษา ขณะนั้นคือ นายณัฐพล พฤทธิ์พงศ์พันธ์ ได้มีการพัฒนากิจกรรมนักศึกษาอย่างต่อเนื่อง โดยมีการจัดตั้งทีมสันทนาการและทีมเชียร์ลีดเดอร์ ทีมแรกของคณะ มีการพัฒนารูปแบบค่ายอาสาและพัฒนาชนบทตามลักษณะค่ายสร้างอย่างเต็มรูปแบบ มีการจัดงานบอร์น ทู บี สตาร์อย่างยิ่งใหญ่ และมีการเริ่มจัดโครงการค่ายฝันเป็นหมอ ขอได้ไหม ครั้งที่ 1 ซึ่งรูปแบบกิจกรรมทั้ง 3 โครงการนั้น นับได้ว่าเป็นรูปแบบโครงการกิจกรรมหลักที่สำคัญที่สร้างชื่อเสียงให้แก่คณะในปีต่อๆ มา

ในปี 2546 ท่ามกลางการเจริญเติบโตทางด้านกิจกรรมของนักศึกษา ในขณะเดียวกันการสร้างความสัมพันธ์และความสามัคคีระหว่างน้องพี่ก็เป็นสิ่งสำคัญ คณะกรรมการนักศึกษาจึงได้ให้ความสำคัญกับนักศึกษาภายในคณะมากขึ้น เนื่องจากกิจกรรมในปีที่ผ่านมาสามารถสร้างชื่อเสียงให้เป็นที่ปรากฏในระดับหนึ่งแล้ว ทั้งนี้ก็มีได้ละเลยการพัฒนาโครงการกิจกรรมต่างๆ ให้ดีขึ้น และมีการจัดตั้งชมรมส่งเสริมสุขภาพขึ้นอีกด้วย

ต่อมา ในปี 2547 เป็นจุดเปลี่ยนครั้งสำคัญอีกครั้งหนึ่งของคณะกรรมการนักศึกษา โดยมีการปฏิรูปคณะกรรมการนักศึกษา ครั้งที่ 2 โดยมีการระดมแนวความคิดในการแก้ไขปัญหาที่กิจกรรมนักศึกษาส่วนใหญ่จำกัดอยู่ที่นักศึกษาชั้นพรีคลินิก โดยเฉพาะอย่างยิ่งชั้นปีที่ 1 โดยในช่วงแรกนั้นประธานคณะกรรมการนักศึกษา คือ นายชานนท์ นันทวงค์ ได้นำเสนอแนวคิดให้มีการปรับเปลี่ยนให้นักศึกษาชั้นคลินิกเข้ามามีบทบาทในคณะกรรมการนักศึกษามากขึ้น โดยเชิญนักศึกษาแพทย์ชั้นคลินิกให้ปฏิบัติหน้าที่ในตำแหน่งต่างๆ และวางแผนปรับให้ตำแหน่งประธานคณะกรรมการต้องเป็นนักศึกษาชั้นคลินิก ทั้งนี้ มีการปรับปรุงโครงสร้างของคณะกรรมการนักศึกษา โดยมีตำแหน่งต่างๆ ดังนี้ ประธานคณะกรรมการ อุปนายกฝ่ายกิจการภายใน อุปนายกฝ่ายกิจการภายนอก อุปนายกฝ่ายกิจการคลินิก กองเลขานุการ ฝ่ายวิชาการ ฝ่ายประชาสัมพันธ์ ฝ่ายการเงิน ฝ่ายสวัสดิการ ฝ่ายศิลปกรรม ฝ่ายเทคโนโลยีสารสนเทศ ฝ่ายสาราณียกร ฝ่ายส่งเสริมจริยธรรม และฝ่ายสวัสดิการคณะกรรมการ นอกจากนี้ มีการจัดตั้งชมรมใหม่ๆ เกิดขึ้น ได้แก่ ชมรมนาฏลีลาและเชียร์ลีดเดอร์ ชมรมวิจัยและวิเทศสัมพันธ์ และชมรมคหกรรม พร้อมทั้งปรับปรุงโครงสร้างให้ชมรมต่างๆ อยู่ภายใต้การกำกับดูแลของคณะกรรมการนักศึกษาอีกด้วย ซึ่งการปรับปรุงโครงสร้างดังกล่าวนั้น เป็นลักษณะโครงสร้างของคณะกรรมการนักศึกษาที่ใช้กันอยู่ในปัจจุบัน และได้มีการร่างระเบียบคณะแพทยศาสตร์ ว่าด้วยการดำเนินกิจกรรมนักศึกษา พ.ศ.2547 แต่ยังไม่มีผลบังคับใช้

ภายในปี 2547 ได้มีการปรับเปลี่ยนตำแหน่งประธานคณะกรรมการนักศึกษา โดยเชิญนายสรพงษ์ มัณยานนท์ นักศึกษาชั้นปีที่ 6 เป็นประธานคณะกรรมการนักศึกษา แทนนายชานนท์ นันทวงค์ ซึ่งเป็นจุดเริ่มต้นให้นักศึกษาชั้นคลินิกเข้ามามีส่วนรวมและบทบาทในการดำเนินกิจกรรมนักศึกษามากขึ้น นับได้ว่า การปฏิรูปในปี 2547 นั้น เป็นการปฏิรูปครั้งสำคัญในการเริ่มต้นเปลี่ยนทัศนคติในการเข้าร่วมกิจกรรมของนักศึกษาชั้นคลินิก

การดำเนินงานภายหลังการปรับเปลี่ยนตำแหน่งเป็นไปในลักษณะการสานต่อนโยบายและโครงการเดิม ถึงแม้ว่าการปฏิบัติงานไม่ค่อยราบรื่นเท่าที่ควร แต่คณะกรรมการนักศึกษายังคงสร้างผลงานให้เป็นที่ประจักษ์แก่ชาวธรรมศาสตร์และชาวคณะแพทย์ได้เป็นอย่างดี ในช่วงปลายปีการศึกษา คณะกรรมการนักศึกษาคณะแพทยศาสตร์ได้รับเกียรติจากแพทยสภาและสโมสรนักศึกษาแพทย์ทั้ง 13 สถาบัน ให้เป็นเจ้าภาพจัดโครงการจริยธรรมสัญจร ณ คณะแพทยศาสตร์ มหาวิทยาลัยธรรมศาสตร์อีกด้วย

จากนั้น ปี 2548 ได้มีการปรับปรุงและสานต่อการปฏิรูปคณะกรรมการนักศึกษา มีการจัดอบรมสัมมนาคณะกรรมการโดยเน้นการทำงานที่เป็นรูปธรรมขึ้นเป็นครั้งแรก เพิ่มตำแหน่งกรรมการที่เป็นนักศึกษาชั้นคลินิกมากขึ้น นอกจากนี้ ปี 2548 เป็นปีแรกที่รับนักศึกษาสาขาวิชาการแพทย์แผนไทยประยุกต์ ทำให้มีโครงสร้างการบริหารของนักศึกษาสาขาวิชาการแพทย์แผนไทยประยุกต์เป็นส่วนหนึ่งของคณะกรรมการนักศึกษา และมีการเรียกชื่อนักศึกษาทั้ง 2 สาขาวิชาร่วมกันว่า “MED’16” หมายถึง นักศึกษาคณะแพทยศาสตร์รุ่นที่ 16 ซึ่งประกอบด้วยนักศึกษาสาขาแพทยศาสตร์ และสาขาการแพทย์แผนไทยประยุกต์ โดยกิจกรรมแรกที่จัดร่วมกัน คือ โครงการเปิดห้องเชียร์

ในช่วงปลายปีการศึกษา คณะกรรมการนักศึกษาได้รับเกียรติจากสหพันธ์นิสิตนักศึกษาแห่งประเทศไทยและสโมสรนักศึกษาแพทย์ทั้ง 13 สถาบัน ให้เป็นเจ้าภาพจัดการแข่งขันกีฬา 13 เข็มสัมพันธ์ ครั้งที่ 19 ซึ่งคณะกรรมการนักศึกษาสามารถสร้างชื่อเสียงและความภาคภูมิใจให้แก่สถาบัน อีกทั้งยังแสดงให้เห็นถึงศักยภาพของนักศึกษาแพทย์ให้ปรากฏสู่สังคมภายนอกด้วย

และในปี 2549 มีแนวคิดในการปฏิรูปคณะกรรมการนักศึกษาเป็นครั้งที่ 3 มีการปฎิรูประบบการจัดการงบประมาณโดยใช้ระบบรวมศูนย์ ปฏิรูประบบการจัดหาทุนในการดำเนินกิจกรรม ส่งเสริมงานศิษย์เก่าสัมพันธ์ ปฏิรูปชมรมโดยริเริ่มสร้างชมรมต้นแบบ มุ่งก้าวสู่องค์การแห่งการเรียนรู้ (Learning organization) มีการจัดประชุมระดมความคิดเพื่อสร้าง “ วิสัยทัศน์ – VISION” ของคณะกรรมการนักศึกษาขึ้นเป็นครั้งแรก ดังนี้

“ คณะกรรมการนักศึกษาคณะแพทยศาสตร์ เป็นองค์กรนักศึกษาที่ดำเนินงานอย่างเป็นระบบและต่อเนื่อง เพื่อพัฒนาศักยภาพนักศึกษา เสริมสร้างความสัมพันธ์อันดีในประชาคมแพทย์ธรรมศาสตร์ และทำประโยชน์เพื่อสังคม ”

## [แก้] โยงภายนอก

- คณะกรรมการนักศึกษาคณะแพทยศาสตร์ มหาวิทยาลัยธรรมศาสตร์

| คณะกรรมการนักศึกษาคณะแพทยศาสตร์ มหาวิทยาลัยธรรมศาสตร์ เป็นบทความเกี่ยวกับ โรงเรียน วิทยาลัย มหาวิทยาลัย หรือ สถานศึกษา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คณะกรรมการนักศึกษาคณะแพทยศาสตร์ มหาวิทยาลัยธรรมศาสตร์ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B8%81%E0%B8%A3%E0%B8%A3%E0%B8%A1%E0%B8%81%E0%B8%B2%E0%B8%A3%E0%B8%99%E0%B8%B1%E0%B8%81%E0%B8%A8%E0%B8%B6%E0%B8%81%E0%B8%A9%E0%B8%B2%E0%B8%84%E0%B8%93%E0%B8%B0%E0%B9%81%E0%B8%9E%E0%B8%97%E0%B8%A2%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%98%E0%B8%A3%E0%B8%A3%E0%B8%A1%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C.html".

หมวดหมู่: หน้าที่ต้องการความช่วยเหลือ | มหาวิทยาลัยธรรมศาสตร์ | บทความเกี่ยวกับ สถานศึกษา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา